Legal Document

Category: 265

Text:
1. ΝΟΜΟΘΕΤ. ΔΙΑΤΑΓΜΑ 3372 της 20/23 Σεπτ. 1955 (ΦΕΚ Α΄ 258) Περί κερατοπλαστικών εγχειρήσεων. Άρθρ.1.-Επιτρέπεται η επί τω σκοπώ θεραπείας της τυφλότητος μεταμόσχευσις επί του κερατοειδούς των ζώντων, μοσχευμάτων λαμβανομένων δια της εν όλω ή εν μέρει χρησιμοποιήσεως των οφθαλμών των νεκρών, εις τας ακολούθους περιπτώσεις: 1)εφ’ όσον ο θάνατος έχει επέλθει συνεπεία θανατικής εκτελέσεως. 2.Εις πάσαν περίπτωσιν υποχρεωτικής νεκροτομής. 3.Εφ’ όσον το πτώμα υπ’ ουδενός διεκδικείται. 4.Εφ’ όσον η οικογένεια του νεκρού συγκατατίθεται εις την χρησιμοποίησιν του κερατοειδούς. 5.Εφ’ όσον ο αποθανών δι’ εγγράφου εν ζωή δηλώσεώς του προς τας Τραπέζας οφθαλμών εξέφρασε τοιαύτην επιθυμίαν. Άρθρ.2.-Εις τας προβλεπόμενας υπό των παρ. 3, 4 και 5 του προηγουμένου άρθρου περιπτώσεις η αφαίρεσις των οφθαλμών των νεκρών δεν επιτρέπεται ή μη μόνον μετά την υπό δύο τουλάχιστον ιατρών, δια των εν χρήσει επιστημονικών μέσων, διαπίστωσιν του θανάτου και την υπογραφήν πρακτικού βεβαιούντος την αιτίαν του θανάτου. Άρθρ.3.-Ιδρύεται δια του παρόντος «Τράπεζα των Οφθαλμών» εδρεύουσα παρά τω Δημοσίω Οφθαλμιατρείω Αθηνών, ήτις έχει ως σκοπόν την συλλογήν και διατήρησιν των μοσχευμάτων ως και την χορήγησιν αυτών δωρεάν εις τας εκάστοτε ενδιαφερομένας Οφθαλμολογικάς κλινικάς ή νοσοκομεία δια την εκτέλεσιν κερατοπλαστικών εγχειρήσεων. Άρθρ.4.-Πλην της Τραπέζης των Οφθαλμών η αφαίρεσις των οφθαλμών τηρουμένων των διατάξεων των άρθρ. 1 και 2 δύναται να εκτελήται εις νοσοκομεία αποτελούντα νομικόν πρόσωπον δημοσίου ή ιδιωτικού δικαίου ως και ιδιωτικάς κλινικάς ένθα λειτουργούν ωργανωμένα οφθαλμολογικά τμήματα. Άρθρ.5.-Αι αφορώσαι την οργάνωσιν και λειτουργίαν της «Τραπέζης των Οφθαλμών» λεπτομέρειαι ρυθμισθήσονται δια Β.Δ/τος ειδικώς προς τούτο εκδιδομένου, προτάσει του Υπουργού Κοινωνικής Προνοίας. Σελ. 213 Τράπεζα Οφθαλμών 34.Β.κ.1 34.Β.κ.1 Τράπεζα Οφθαλμών